Case ID: 1236505
Sentence 1: Cəlili-Fəhradinin yaşadığı Göygöl rayonu Üçtəpə kəndində yerləşən evə gedib, həmin evin arxa tərəfindəki kollarla əhatə olunmuş yerdən həyətə daxil olaraq, evdə G.Y.Cəlili-Fəhradinin xx.xx.2006-cı il təvəllüdlü azyaşlı qızı Şahid1 və həmin gün evdə qonaq olmuş G.Y.Cəlili-Fəhradinin bibisi qızı Şahid2 başqa heç bir kəsin olmadığını və onların yatdıqlarını dəqiqləşdirdikdən sonra, saat 04 radələrində sellofan torbanın içərisindəki bıçağı çıxarıb əlində tutaraq bir neçə gün əvvəl evin yataq otağının şüşəsini sındırdığı pəncərəsindən əlini içəri salıb pəncərəni tutacaq yerindən açdıqdan sonra yataq otağına daxil olmuş, bu zaman ayaq səsinə yuxudan oyanaraq çarpayıdan qalxmış G.Y.Cəlili-Fəhradi ilə üzləşib ondan münasibətlərini nəyə görə həmin vəziyyətə çatdırdığını soruşaraq cavab gözləmədən sonuncunun 13 yaşlı azyaşlı qızı Şahid1 və qohumu Şahid2 gözləri qarşısında onlara əzab və iztirab verdiyini dərk edərək qəsdən bıçaqla ilk olaraq sol qoluna zərbə endirib sol dirsək oynağı nahiyəsinin dəlib-çıxan deşilmiş kəsilmiş yarası ilə nəticələnən, dərəcəsinə görə sağlamlığın qısa müddətə pozulmasına səbəb olan sağlamlığa yüngül zərər vurmaya aid edilən xəsarət yetirmiş, daha sonra öz cinayətkar niyyətini başa çatdırmaq, yəni onu qəsdən öldürmək məqsədi ilə saçından tutub üzüüstə döşəməyə yıxaraq, bıçağı hər iki əlləri ilə tutub müstəsna dərəcədə rəhmsizlik və qəddarlıq nümayiş etdirərək, G.Y.CəliliFəhradiyə xüsusi əzab və işgəncə verdiyini dərk edərək və bunu arzulayaraq, həmçinin, azyaşlı Şahid1 münasibətdə əziz olan anasına, Şahid2 münasibətdə isə qohumuna qarşı zorakı əməlləri etməklə onlara da əzab və iztirab verdiyini dərk edərək, onların gözləri qarşısında bıçaqla G.Y.Cəlili-Fəhradinin boğaz nahiyyəsini kəsmək üçün bıçağı arxadan sonuncunun boğazının ön nahiyəsinə keçirmiş, bu zaman G.Y.Cəlili-Fəhradi ona müqavimət göstərdiyi üçün onun müqavimətini qırarkən ona öncə sol əlin İ-İİ barmaqlar arası sahəsinin, hər iki əlin ikinci barmağının səthi yaraları, alın, sağ diz oynağı nahiyələrinin sıyrıqları və hər iki diz oynağı nahiyələrinin qançırları ilə müşayiət edilən sağlamlığa zərər vurmayan və dərəcəsi təyin edilməyən, daha sonra sağ yanaq nahiyyəsinin kəsilmiş yarası ilə nəticələnən, dərəcəsinə görə sağlamlığın qısa müddətə pozulmasına səbəb olan, sağlamlığa yüngül zərərvurmaya aid edilən xəsarət yetirmiş və cinayətkar əməlini başa çatdıraraq G.Y.Cəlili-Fəhradinin boğaz nahiyəsini kəsərək boyun nahiyyəsinin orta 1/3 hissəsinin ön səthində sol yuxu arteriyasının, qırtlağın, boyunun səthi və dəri əzələlərinin kəsilməsi ilə müşayiət olunan kəskin qanitirməyə səbəb olan, ağırlıq dərəcəsinə görə həyat üçün təhlükəli olan, sağlamlığa ağır zərərvurmaya aid edilən xəsarətlər yetirib G.Y.Cəlili-Fəhradini qəsdən xüsusi amansızlıqla öldürmüş, yəni digər şəxsi qəsdən xüsusi amansızlıqla həyatdan məhrum etmişdir.